Sverre M. Fjelstad

Sverre Martin Fjelstad (1930–2024) var en norsk natur­fotograf, forfatter og fjernsynspioner. 

 Bakgrunn 
Sverre M. Fjelstad ble født 17. oktober 1930 og vokste opp på Bekkelagshøgda i Oslo. Faren Sverre Henrik Fjelstad var eiendoms­megler og kom fra plassen Katisa ved Nøklevann i Østmarka. Moren Asta var en amerikansk­født lege. Fjelstad døde 28. mai 2024. 

Han begynte som ung gutt å skrive om naturen i en lokalavis for de sørlige og østlige distriktene i Oslo, Nordstrands Blad, og utvidet gradvis sin aksjonsradius. Fjelstad ble oppdaget av fotografen og zoologen Per Høst, og kom med som en av fotografene bak dennes prisbelønte film Same-Jakki fra 1956/1957. Fjelstad hadde særlig ansvar for å filme landskap og ville dyr. Gjennom dette la han et grunnlag for sitt arbeid i norsk fjernsyns barndom.

 Virke 
I NRK fjernsyn skapte han sitt eget program, Naturmagasinet. Det ble siden avløst av Ut i naturen. På NRK radio medvirket han i Nitimen og Reiseradioen.

Fjelstad laget over hundre naturfilmer på riksdekkende NRK fjernsyn. Mange av hans fjernsyns­filmer er også vist i utlandet, blant annet i USA, der selskapet SBS i 1983 kjøpte 15 episoder om norsk natur. Høsten 1989 startet han et engasjement med egen TV-serie hos TV3.

I en lang periode anmeldte Fjelstad naturbøker i Aftenposten. Han var med å gjenopprette A-magasinet for perioden 1963-1993 der han i over 20 år hadde en fast spalte, «Naturen rundt oss». Han var også radiokåsør og foredragsholder. Fjelstad gav ut i alt 27 bøker, for en stor del basert på egne opplevelser i møte med natur og ville dyr i Norge, Asia, Afrika og Amerika. Alle bøkene er gjennom­illustrerte med hans egne fotografier. Han tok også initiativet til å opprette en ny livskraftig beverstamme i Østmarka utenfor Oslo, der beveren tidligere hadde hatt naturlig tilhold.Naturfotograf Sverre Fjelstad er død - NTB/Dagsavisen 28. mai 2024

 Arkeologiske interesser 
Fjelstad dyrket arkeologiske interesser, og tidlig i ungdommen gjorde han funn av jordbruks­ristninger fra bronsealderen på Ekebergplatået i Oslo. Særlig er feltene med flere hundre såkalte skålgroper betydelige. Han fant også gravhauger. Hvert nytt funn ble innrapportert til arkeologen Anders Hagen, som fulgte oppdagelsene med stor interesse.

«Det er uhyre interessante oppdagelser Sverre Fjelstad har gjort, sier konservator Hagen til Aftenposten. Beliggenheten og de utvilsomt gode forhold for jordbruk på Ekeberg har nok gjort det nær å slutte at det har vært bosetting her tidligere enn noe annet sted i Oslo-området, men vi har hittil hatt svært lite som kunne støtte en slik teori. […] Funnene er så meget mer interessante som det før har vært svært sparsomt med oldsaksfunn i Oslodistriktet.»Aftenpostens morgennummer i oktober 1953, sign. GAME, dvs. Aage Møst. Se også: http://www.aftenposten.no/meninger/debatt/article4167259.ece

Fjelstad fortalte selv om funnene i kapittelet «I eikeskogen» i boka Naturen året rundt.

 Reiseleder 
I 1990-årene jobbet Fjelstad som guide/reiseleder for Bennett Reisebureau. Han hadde blant annet bjørnesafari i Trysil og turer til Afrika.

 Politikk 
Fjelstad satt i Oslo bystyre 1972–1975, valgt på Natur- og miljøvernlisten. Det var i denne perioden han tok initiativet til å få satt ut bever i Østmarka. Beveren hadde da vært utryddet i Østmarka siden slutten av 1800-tallet, men i løpet av de siste 30 årene spredde den seg igjen til det meste av området.

 Utmerkelser 
 Kultur- og vitenskapsdepartementets premie for gode barne- og ungdomsbøker i klassen fagbok (1987) for Ville dyr i skog og mark
 Æresmedlem i Østmarkas Venner 2010Helga Gunnarsdóttir: Sverre M. Fjelstad (1930-2024) - Minneord i Aftenposten 4. juni 2024
 Friluftslivets hederspris 2020

 Bøker 

  (dyreroman) (1961)

  (Roman) Om et hubropar.

















  (Redigert av Tom Schandy, fagredaktør Sverre M. Fjelstad) 






  (felthåndbok) 

 Mitt liv i villmarka (Schibsted, 2006, 226 sider)

 Referanser 

 Eksterne lenker 


Kategori:Norske fotografer
Kategori:Norske filmprodusenter
Kategori:Norske sakprosaforfattere
Kategori:Vinnere av kulturdepartementets barnebokpriser
Kategori:Personer fra Oslo